เรื่องร้องเรียน (เสนอแนะ) วันที่ 2022-11-28 02:07:11 — แขวงเสาชิงช้า เขตพระนคร กรุงเทพมหานคร
กระผมข้าราชการบรรจุใหม่ได้รับมอบหมายให้เข้ารับการฝึกอบรมและปฐมนิเทศสำหรับข้าราชการใหม่ โดยมีภารกิจต้องเข้ารับการทดสอบหลังการฝึกอบรมและต้องได้คะแนนมากกว่าร้อยละ 60 จึงจะถือว่าผ่านการฝึกอบรมซึ่งเป็นหนึ่งในการประเมินผลการผ่านการทดลองการปฏิบัติราชการของกระผม แต่ความปรากฏส่วนบรรจุและแต่งตั้ง สำนักงานการเจ้าหน้าที่ จัดรายชื่อกระผมให้อยู่เวรรักษาการณ์คืนก่อนวันทำการทดสอบ ทำให้กระผมไม่ได้รับความสะดวกเป็นอย่างยิ่ง กระผมขออนุญาตเสนอแนะให้ส่วนบรรจุและแต่งตั้งพัฒนาระบบการจัดรายชื่อข้าราชการซึ่งต้องอยู่เวรรักษาการณ์ให้มีประสิทธิภาพมากกว่านี้ กระผมหวังเป็นอย่างยิ่งที่จะเห็นการพัฒนาและจะไม่เกิดเหตุการณ์เช่นนี้ขึ้นอีก